ગુજરાત વિધાનસભા ચૂંટણી બાદ ફરી એકવાર ભાજપ અને કોંગ્રેસ વચ્ચે ખરાખરીનો ખેલ જામશે. ફેબ્રૂઆરી માસમાં બે જિલ્લા ખેડા અને બનાસકાંઠા, 17 તાલુકા પંચાયત, 75 નગરપાલિકા અને 1423 ગ્રામ પંચાયતની ચૂંટણી યોજાનાર છે. ચૂંટણીની તારીખો જાહેર થઇ ગઇ છે, 4 ફેબ્રૂઆરીના રોજ મતદાન થશે અને 6 ફેબ્રૂઆરીએ મતગણતરી કરવામાં આવશે. ઉમેદવારી પત્ર ભરવાની છેલ્લી તારીખ 20 જાન્યુઆરી છે. આ ચૂંટણી બે તબક્કામાં યોજાનાર છે. પહેલાં ગ્રામ્ય વિસ્તારમાં અને પછી શહેરી વિસ્તારમાં. પહેલા તબક્કામાં 2 જિલ્લા પંચાયત, 17 તાલુકા અને 1423 ગ્રામ પંચાયતની ચૂંટણી યોજાશે અને બીજા તબક્કામાં 75 નગરપાલિકાની ચૂંટણી યોજાશે.